
Бүген Татарстан Республикасы Президенты Рөстәм Миңнеханов Әфганстан Ислам Республикасының Россия Федерациясендәге Гадәттән тыш һәм Тулы вәкаләтле Илчесе Сәид Тайеб Җәүәд белән очрашты.

Очрашу барышында яклар Россия-Әфган мөнәсәбәтләре кысаларында сәүдә-икътисадый һәм гуманитар хезмәттәшлекне үстерү мәсьәләләре буенча фикер алыштылар.

Татарстанның кайбер компанияләренең Әфганстанда эшләү тарихы бар, шул исәптән КАМАЗ, Казан вертолетлар заводы, КЭР-холдинг. Республика нефть химиясе, машина төзелеше һәм фармацевтика продукциясен экспорт белән тәэмин итүне киңәйтү белән кызыксына.

«Россия – Ислам дөньясы» стратегик караш төркеме кысаларында эш икътисадый хезмәттәшлекне җайга салуга ярдәм итә.

Очрашу Казан Кремлендә узды. Чарада Татарстан Республикасы Премьер-министры урынбасары - Татарстан Республикасы сәнәгать һәм сәүдә министры Алберт Кәримов һәм Татарстан Республикасы Президенты ярдәмчесе Газинур Бакиров катнашты.
Татарстан Президенты Әфганстанның Россиядәге Илчесе белән очрашты